Diari Oficial de la Generalitat Valenciana


Sumari del DOGV 7006, del 18-04-2013 (2013/3574)

RESOLUCIÓ de 20 de març de 2013, de la directora general de Tecnologies de la Informació, de la Conselleria d'Hisenda i Administració Pública, per la qual es fa públic l'Acord de 5 de març de 2013, del Ple de la Comissió Interdepartamental per a la Modernització Tecnològica, la Qualitat i la Societat del Coneixement a la Comunitat Valenciana (CITEC), pel qual, de les tres comissions tècniques de caràcter permanent existents, se n'extingixen dos i se'n modifica una.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7006

Data del DOGV
:   18-04-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/3574


Data del document
:   20-03-2013

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Comissió Interdepartamental Per A la Modernització Tecnològica, la Qualitat i la Societat del Coneixement En la Comunitat Valenciana
    * Conselleria d'Hisenda i Administració Pública
    * reglament intern
    * legislació
    * telecomunicació

RESOLUCIÓ de 20 de març de 2013, de la directora general de Tecnologies de la Informació, de la Conselleria d'Hisenda i Administració Pública, per la qual es fa públic l'Acord de 5 de març de 2013, del Ple de la Comissió Interdepartamental per a la Modernització Tecnològica, la Qualitat i la Societat del Coneixement a la Comunitat Valenciana (CITEC), pel qual, de les tres comissions tècniques de caràcter permanent existents, se n'extingixen dos i se'n modifica una. [2013/3574]  
Per mitjà del Decret 112/2008, de 25 de juliol, del Consell, es va crear la Comissió Interdepartamental per a la Modernització Tecnològica, la Qualitat i la Societat del Coneixement a la Comunitat Valenciana (d'ara en avant CITEC), publicat en el DOCV núm. 5816, de 29 de juliol de 2008. L'article 5.3 del decret esmentat establix que és competència del Ple de la Comissió CITEC la creació i determinació de la naturalesa, les competències i la composició de les comissions tècniques, i prescriu, així mateix, que l'acord pel qual es crea, es modifica o s'extingix una comissió tècnica de caràcter permanent s'haurà de publicar en el Diari Oficial de la Comunitat Valenciana només als efectes de publicitat.  
  
El Ple de la Comissió CITEC, en la reunió de 5 de març de 2013, va acordar extingir dos de les comissions tècniques existents i modificar-ne la tercera, tal com consta en l'acta corresponent a la sessió mencionada.  
Així doncs, d'acord amb l'article 5.3 del Decret 112/2008 mencionat, procedix la publicació en el Diari Oficial de la Comunitat Valenciana d'este acord, que s'adjunta com a annex d'esta resolució, als efectes assenyalats.  
  
València, 20 de març de 2013.- La directora general de Tecnologies de la Informació i secretària de la CITEC: Sofía Bellés Ramos.  
  
  
ANNEX  
  
Acord de 5 de març de 2013, del Ple de la Comissió Interdepartamental per a la Modernització Tecnològica, la Qualitat i la Societat del Coneixement a la Comunitat Valenciana (CITEC), pel qual, de les tres comissions tècniques de caràcter permanent existents, se n'extingixen dos i se'n modifica una.  
El Ple de la Comissió Interdepartamental per a la Modernització Tecnològica, la Qualitat i la Societat del Coneixement a la Comunitat Valenciana (CITEC), en la reunió de 5 de març de 2013, ha adoptat per unanimitat dels membres presents l'acord d'extinció següent de la Comissió Tècnica per al Desenrotllament de les Tecnologies de la Informació i la Comunicació en la Generalitat i de la Comissió Tècnica per al Foment de les Telecomunicacions i la Societat del Coneixement a la Comunitat Valenciana, i la modificació de la Comissió Tècnica per a la Modernització i Millora de la Qualitat dels Servicis Públics.  
  
Els canvis organitzatius, així com la reestructuració de la funció informàtica que s'ha centralitzat en la Direcció General de Tecnologies de la Informació, aconsella revisar el nombre i la composició de les comissions tècniques existents fins a la data, que van ser creades per l'Acord d'esta Comissió l'11 de setembre de 2009. Així, i a fi de dotar les comissions d'una major eficàcia, s'acorda:  
  
Primer  
Extingir la Comissió Tècnica per al Desenrotllament de les Tecnologies de la Informació i la Comunicació en la Generalitat, com també la Comissió Tècnica per al Foment de les Telecomunicacions i la Societat del Coneixement a la Comunitat Valenciana.  
  
Segon  
Modificar la Comissió Tècnica per a la Modernització i Millora de la Qualitat dels Servicis Públics respecte a la seua composició, a fi d'integrar-hi dos representants de la Direcció General de Tecnologies de la Informació, i el resultat és el següent:  
Composició. La Comissió estarà formada pels membres següents de ple dret:  
- El president/la presidenta, que serà el titular/la titular de l'òrgan competent en matèria de modernització, qualitat dels servicis i administració electrònica, o persona en qui delegue.  
- El vicepresident primer/la vicepresidenta primera, que serà el titular/la titular de la subdirecció que tinga atribuïdes les funcions en matèria d'atenció al ciutadà, qualitat i inspecció de servicis.  
- El vicepresident segon/la vicepresidenta segona, que serà el titular/la titular de la subdirecció que tinga atribuïdes les funcions en matèria d'administració electrònica.  
- El secretari/la secretària, les seues funcions les realitzarà un inspector/una inspectora de servici designat/designada pel seu president/per la seua presidenta.  
- Un vocal/una vocal, que serà el cap/la cap de servici que tinga atribuïdes les funcions en matèria d'administració electrònica.  
- Un vocal/una vocal designat/designada per cada una de les subsecretaries de la Presidència i de les conselleries de la Generalitat, amb rang de cap de servici, o equivalent, i amb responsabilitats en matèria d'organització o gestió de qualitat, o que ocupe un lloc de treball al qual s'assignen estes funcions dins de l'estructura administrativa.  
- Un vocal/una vocal designat/designada per la direcció general competent en matèria d'avaluació, qualitat i atenció al pacient, de l'Agència Valenciana de Salut, que tinga les mateixes característiques assenyalades en l'apartat anterior.  
- Un vocal/una vocal, designat/designada pel titular de l'òrgan que tinga la Presidència de la Comissió, amb rang de cap de servici, que exercisca les funcions en matèria de simplificació administrativa i qualitat dels servicis.  
A més dels membres mencionats, podran incorporar-se a esta comissió com a vocals, amb veu, però sense vot, aquelles persones que presten servicis en entitats autònomes, empreses o organitzacions del sector públic empresarial, dependents de la Generalitat quan, per l'entitat d'estes organitzacions o pels coneixements i les experiència professional de les persones, siguen expressament invitades pel president/la presidenta per a participar, amb caràcter eventual o permanent, en activitats relacionades amb els objectius d'esta comissió tècnica.  
La CITEC podrà acordar tant la substitució d'algun dels seus vocals com la variació del seu nombre, a proposta del president/la presidenta.  
  
Tercer. Règim general de funcionament de la comissió tècnica  
1. D'acord amb el que establix l'article 5 del Decret 112/2008, de 25 de juliol, del Consell, pel qual es crea la Comissió Interdepartamental per a la Modernització tecnològica, la Qualitat i la Societat del Coneixement a la Comunitat Valenciana (CITEC), el règim general de funcionament de les seues comissions tècniques s'ajustarà al que disposen els articles 22 a 27 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2. Sense perjuí del que s'ha exposat anteriorment, la comissió tècnica podrà aprovar normes pròpies de funcionament i constituir en el seu si grups de treball.  
  
Quart. Publicitat d'este acord  
De conformitat amb el que s'ha prescrit en l'article 5.3 del Decret 112/2008 abans indicat, este acord s'haurà de publicar en el Diari Oficial de la Comunitat Valenciana.  
  
La secretària de la CITEC: Sofía Bellés Ramos, directora general de Tecnologies de la Informació.   
Vist-i-plau. El president de la CITEC: Juan Carlos Moragues Ferrer, conseller d'Hisenda i Administració Pública.